Rhode Island (Insl)

Rhode Island (inoffiziej aa oft: Aquidneck Island) is de gressde Insl vo da Narragansett Bay und ghead zan County Newport van US-Bundesstoot Rhode Island.

De Insl is 24 km long und 8 km broad und bsitzd a Bevejkarung vo 60.870 Eihwohna (Stond: 2000). Da gressde Ort af da Insl is de Stod Newport, da Rest vateid se af de Gmoana: Middletown und Portsmouth. De Insl is iwa meahrare Bruckn aus van Festland eareichboa. Im Noadn vabindd de Mount Hope Bridge de Insl mid da Stod Bristol, im Noadostn buidd Sakonnet River Bridge a Vabindung zan Festland. Sidli vo da Sakonnet River Bridge is mid da Stone Bridge friaha a weidare Bruck valaffn, wejche jedoch 1954 duach'n Hurrikan Caroll zastead worn is, seitdem wead se duach a Feahvabindung easetzd. Af da Westseit vo da Insl vabindd se de Claiborne Pell Newport Bridge mid da Nochboainsl Conanicut Island, wejche duach a weidare Bruck mid'm Festland vabundn is. 

Af da Insl bfindn se mid da Salve Regina University und'm Naval War College aa zwoa Hochschuin.

 Literatua 

 Frederic Denlson, Narragansett Sea and Shore, (J.A. & R.A. Reid, Providence, RI., 1879)
 George L. Seavey, Rhode Island's Coastal Natural Areas.

 Im Netz 

Kategorie:Insel (Atlantischer Ozean)
Kategorie:Insel (Nordamerika)